钦定古今图书集成/明伦汇编/氏族典/第495卷 > 郑侠
## 钦定古今图书集成/明伦汇编/氏族典/第495卷 > 郑侠

按《宋史郑侠传》：“侠字介夫，福州福清人。进士高第，调
光州司法参军。秩满入都，时初行青苖保甲法，侠知
王安石不可谏，悉绘所见为图上之。神宗反复观图，
翌日并罢，群奸切齿。安石去，吕惠卿执政，侠又上疏
论之，惠卿奏为谤讪，编管汀州，徙英州。徽宗立，赦之，
还故官。又为蔡京所夺，自是不复出。宣和元年卒。”